Yvonne Ridley
Yvonne (Maryam) Ridley (1958-yil 23-aprelda tugʻilgan) — britaniyalik jurnalist, yozuvchi va siyosatchi sifatida Shotlandiyadagi Alba partiyasida bir qancha qoʻmita lavozimlarida ishlagan. Bugungi kunda faoliyati tugatilgan „Hurmat“ partiyasi Milliy kengashining raisi boʻlgan. Ridley 2001-yilda 11-sentabr voqealaridan keyin Afgʻonistonga jurnalist sifatida boradi va Tolibon qoʻliga asirga tushib qoladi. Uning asirlikka tushishi butun dunyoda katta shov-shuvlarga sabab boʻlgan. Tutqunlikdan ozod boʻlgach, ikki yildan keyin Islom dinini qabul qiladi va ismini Maryam deb oʻzgartiradi . U sionizmga va G‘arb ommaviy axborot vositalaridagi islom dinining notoʻgʻri talqin qilishiga qarshi tanqidchi boʻlib oʻz qarashlari haqida musulmon dunyosida, shuningdek, Amerika, Yevropa va Avstraliya mamlakatlarida nutq soʻzlagan. Britaniyalik jurnalist Reychel Kuk uni „islom olamidagi mashhur insonlardan biri“ deb atagan. Ridley 2008-yilda Islom Online (website)da „musulmon dunyosidagi eng taniqli ayol“ deb topilgan.